забавни моменти за Полицаи
Един катаджия спрял някаква кола. Започнал щателна проверка - документи, триъгълник, аптечка, пожарогасител и т. н, и т. н.
Най-накрая въздъхнал:
- Откъде се извъди толкова примерен, бе?... Добре, а радиото работи ли?
Водачът се учудил:
- Да, работи. Ама, вече и такова изискване ли има?
Проверяващият се троснал:
- Не се обяснявай! Намери станция с чалга и пускай на макс!
Шофьорът почнал да върти скалата, докато попаднал на някакъв мазен кючек. Катаджията почнал да щрака с пръсти, да си тресе цялото тяло и да припява:
- Оп-са! Оп-са!
Водачът на колата загубил ума и дума! А другият му се сопнал:
- Какво се пулиш, бе! Айде, лепи ми на челото една двайсетачка!